Veikko Hirvimäki

Veikko Mikael Hirvimäki (s. 8. tammikuuta 1941 Petäjävesi) on suomalainen taiteilija. Nykyisin hän asuu Ballaiguesissa Sveitsissä. Kesäisin hän asuu synnyinkunnassaan Petäjävedellä.

Veikko Hirvimäki tunnetaan kansallisista monumentaalikokoisista veistoksistaan, kuten Mika Waltarin muistomerkistä Kuningasajatus Helsingissä ravintola Eliten edessä. Hänen teoksiaan oli ensi kerran esillä vuonna 1960.

Taiteellinen tuotanto
Hirvimäen teosten lähtökohtana on usein luonto. Hirvimäki aloitti taidemaalarina mutta suuntautui sittemmin kuvanveistoon. Hirvimäki käyttää teoksissaan eri materiaaleja, kuten kiveä, myöhemmässä tuotannossaan myös puuta.Ars Fennican ehdokasesittely 1992. (arkistoitu versio) Hirvimäelle oli varsinkin 1980-luvulla tyypillistä horisontaaliset veistokset, joissa useammasta kappaleesta koostuva tilateosmainen veistos lepää laattamaisella jalustalla, kuten Mika Waltarin muistomerkissä ja Päivö Oksalan muistomerkissä Jyväskylässä.Jyväskylän taidemuseon veistosesittely. 

Mika Waltarin monumentista syntyi vilkas julkinen keskustelu vuonna 1985, ja Hirvimäen suunnitelma sai paljon kritiikkiä. Kiistaa herätti se, ettei teos ollut esittävä. Sitä pidettiin myös vaikeana ja Waltarin tuotantoa halventavana.Helsingin taidemuseo, Mika Waltarin muistomerkin esittely.  Tapauksen jälkeen Hirvimäki vetäytyi Sveitsiin. Paljon suurikokoisia julkisia veistoksia tehnyt Hirvimäki alkoi samalla siirtyä pienoisveistoksiin ja materiaalissa kivestä puuhun.Paula Holmila: Puusta muttei puisevasti Näyttelyarvio. Uusi Suomi. Puusta on syntynyt muun muassa monista pienistä puunpaloista koottuja susiveistoksia ja pieniä rituaaliesineenomaisia puuveistoksia, jotka usein on ripustettu sarjoiksi.Mikko Oranen: Veikko Hirvimäki, luonnon puolesta. Skenet.fi. 

Veikko Hirvimäelle myönnettiin kuvataiteen valtionpalkinto vuonna 1987. Kalevalaseura on myöntänyt vuonna 2012 hänelle Akseli Gallen-Kallelan tunnustuspalkinnon.Lyhyesti. Akseli Gallen-Kallelan tunnustuspalkinto Veikko Hirvimäelle. Helsingin Sanomat 29.2.2012, s. C 1.

Julkisia teoksia
Ilta Helsingissä, 1967, hotelli Marski, Helsinki  

Valo, vesi ja liike, 1977, veistos, Petäjäveden monitoimitalo (ei tällä hetkellä esillä)
Koski, 1978, Kauppiasmuistomerkki, 1980, tilateos, veistos, Äänekosken kauppaoppilaitos, Äänekoski  
Joutua, 1981, tilateos, Eduskuntatalon sisäpiha, Helsinki  
Ihminen ja vesi, 1981, reliefi, Valkeakosken uimahalli  
Pro Artibus Humanis, Päivö Oksalan muistomerkki, 1982, JyväskyläPro Artibus Humanis . Julkiset taideteokset Jyväskylässä. Viitattu 26.9.2015.    
Tiedon juurella, 1982, tilateos, Kuopion korkeakoulun sisäpiha  
Kuningasajatus (Mika Waltarin muistomerkki), 1985, veistos ja tilateos, Töölö Helsinki    
Väliaika, 1985, tilateos, Jyväskylän kaupunginteatteriVäliaika . Julkiset taideteokset Jyväskylässä. Viitattu 26.9.2015.    
Kasvu, 1985, tiilireliefi, Äänekosken kaupungintalo    
Lähtö, 1989, Keski-Suomen keskussairaala, JyväskyläLähtö . Julkiset taideteokset Jyväskylässä. Viitattu 26.9.2015.
Torikuningas, 1990, Jyväskylän kauppatoriTorikuningas . Julkiset taideteokset Jyväskylässä. Viitattu 26.9.2015.    
Nousuun, reliefi, Ilmailumuseo, Tikkakoski
Paikka, 1993, veistos, Göteborgin oikeuslaitos, Göteborg, Ruotsi   
Rakastan Sinua maaäiti, 1993, veistos, Kemijärven satama, Kemijärvi, Suomi
Jäljet, 1994, Tuulensuu, Viitasaari, Suomi, tilateos
Avainkysymys (Niilo Hämäläisen muistomerkki), 2008, Porthanin puisto, Viitasaari, Suomi
 Ohitus, 2015. Jyväskylän yliopisto, Ruusupuisto-rakennus.Veikko Hirvimäen teos Ohitus Ruusupuiston uudisrakennukseen . Jyväskylän yliopisto 18.9.2015. Viitattu 26.9.2015.

Kirjallisuutta
 Rantanen, Leena: Muistikuvia. Veikko Hirvimäen pienoisveistoksia. Minerva Kustannus.
 Mäkinen, Marketta: Veikko Hirvimäki. Ateena kustannus 1987.
 Hirvimäki, Veikko: Näyttelyluettelo, Galerie Rosa Turetsky 1999, Sveitsi.

 Kuvia julkisista teoksista 

Lähteet

 Aiheesta muualla 
 Joutua Eduskuntatalon sisäpihalla. 

Luokka:Suomalaiset kuvanveistäjät
Luokka:Vuonna 1941 syntyneet
Luokka:Elävät henkilöt